Košarkaško igralište na pozornici Broadwaya?
Rijetki saveznici - sport i kazalište - ruku pod ruku u predstavi o dvojici legendarnih košarkaša
Na kazališnu je scenu na njujorškom Broadwayu ovaj tjedan postavljen komad “Magic/Bird”, o dvojici ponajboljih košarkaša u NBA ligi – Larryju Birdu i Magicu Johnsonu. U ulogama dvojice slavnih sportaša dvojica su mladih, i vrlo visokih, glumaca Jednim trenutkom iz sportske arene, iz 1979. godine, kad je Earwin Magic Johnson odveo Spartans do naslova NCAA prvaka, porazivši u finalu Indiana State Larryja Birda, započinje sportska drama o žestokom rivalstvu između te dvojice košarkaških hall-of-famera, klupskom rivalstvu, također, između Magicovih Lakersa i Birdovih Boston Celticsa, rivalstvu koje je vremenom preraslo u duboko prijateljstvo između dvojice legendarnih sportaša. Pročitavši skript Erica Simonsona, Magic Johnson i Larry Bird dali su zeleno svijetlo. “Imao sam priliku prisustvovati i čitanju uživo, s glumcima, na pozornici, i bio sam duboko impresioniran,” kaže Magic Johnson. Magic i Bird dvojica su od najboljih košarkaša u NBA ligi svih vremena. Magic je bio zvijezda Los Angeles Lakersa, Bird – Boston Celticsa. Predstava publiku vraća u njihove mlade dane, dane koledža, i vodi do 1992. godine, do Olipmijskih igara. Problemi s leđima okončali su karijeru Larryja Birda, a dijagnoza da je zaražen virusom AIDS-a primorala je Magica Johnsona da se povuče iz aktivnog igranja. Na kazališnim daskama, Johnsona igra Kevin Daniels. Tug Coker igra Larryja Birda. I on sâm igrao je košarku tijekom koledža. Još kao dijete, navijao je za Boston Celtics i posebno volio Larryja Birda. kaže Coker, Predstava o Magicu i Birdu priča je o vatrenom rivalstvu koje je vladalo između te dvojice. No za jednog slučajnog susreta izvan terena u obojici se rodilo duboko poštovanje za onog drugoga. Iako su na terenu nastavili u istom oštrom, natjecateljskom duhu, njihovo je prijateljstvo raslo. Danas, istinski mare jedan za drugoga. Život je puno više od košarke i pobjeda, kaže Thomas Kail, mladi, ali iskusni brodvejski redatelj. Mnogi koji su prisustvovali pretpremijernom prikazivanju bili su dirnuti onime što su vidjeli. riječi su jednog gledatelja. Reakcija drugoga: “Ta dvojica i njihov odnos, to je ono što me je duboko dirnulo.” Producenti kažu – pronalaženje dvojice glumaca, viših od dva metra, koji mogu ne samo glumiti nego znaju i driblati loptu, nije bilo nimalo lako.